{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Strategija razvitka službene statistike Republike Hrvatske 2021. - 2030."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj/ica za ravnopravnost spolova","5.STRATEŠKI CILJEVI SLUŽBENE STATISTIKE,\nPrioritet 3. Osiguravanje kvalitetnih, usporedivih i pravodobnih službenih statističkih podataka te njihovo unaprjeđivanje","Pravobraniteljica pozdravlja donošenje ovog dokumenta te predlaže da se u njega integrira rodna perspektiva u vidu napomene o vođenju podataka po spolu gdje je to prikladno, a u skladu s člankom 17. st. 1. Zakona o ravnopravnosti spolova (NN 82/08, 138/12 i 69/17), koji glasi: „Svi statistički podaci i informacije o osobama, koji se prikupljaju, evidentiraju i obrađuju u tijelima državne vlasti, tijelima jedinica lokalne i područne (regionalne) samouprave, pravnim i fizičkim osobama koje obavljaju djelatnost u skladu s propisima, moraju biti iskazani po spolu.“ U cilju poštivanja načela ravnopravnosti spolova u službenoj statistici u skladu s navedenom odredbom Zakona, predlažemo da se u Strategiju razvitka službene statistike Republike Hrvatske 2021.-2030., u poglavlju 5. „Strateški ciljevi službene statistike“, u okviru prioriteta 3. „Osiguravanje kvalitetnih, usporedivih i pravodobnih službenih statističkih podataka te njihovo unaprjeđivanje“ na kraju teksta doda sljedeća rečenica: „Također će se voditi računa o potrebi vođenja podataka po spolu u onim statističkim proizvodima koji sadrže podatke o osobama, u skladu s čl. 17. Zakona o ravnopravnosti spolova (NN 82/08, 138/12 i 69/17).“","Prihvaćen","Zahvaljujemo na podršci u izradi dokumenta te Vas obavještavamo kako Državni zavod za statistiku već dugi niz godina prikuplja podatke prema spolu te će i dalje nastaviti tu praksu, a što je u skladu s člankom 17. Zakona o ravnopravnosti spolova (NN 82/08, 138/12 i 69/17).\nDodatno bi Vas htjeli izvjestiti da će Državni zavod za statistiku u referentnom razdoblju provesti anketno istraživanje o rodno uvjetovanom nasilju, što je novost i na razini EU."]